### U Z N E S E N I E

**z rokovania obecného zastupiteľstva v Margecanoch konaného dňa 30.10.2015**

**Uznesenie číslo: 11**

# A. B e r i e n a  v e d o m i e

**1.** plnenie rozpočtu obce za obdobie 1-9/2015.

**2.** rozpočtové opatrenie č.7.

# B. S c h v a ľ u j e

**1.** nájomcu v obecnom bytovom dome Jarná 57 Margecany, byt č.5, s účinnosťou od 1.1.2016 a to:

- Tibor Novotný a Eva Novotná, bytom Olše 52 Margecany

V prípade, že schválený nájomca odmietne predmet nájmu, postupuje predmet nájmu na náhradníka v poradí:

1.náhradník:Abigail Liptáková a Marián Lipták, bytom Sedlice č.117

2.náhradník: Patrícia Nalevanková, bytom Školská 14 Margecany

3.náhradník: Monika Dorocáková, bytom Olše 74 Margecany

4.náhradník: Peter Jalč, bytom Prakovce č.270

5.náhradník: Petra Terpáková, bytom Školská 5 Margecany a Peter Terpák, bytom Francisciho 34 Levoča

6.náhradník: Valéria Kovalčíková, bytom Školská 14 a Ján Klein, bytom Jarná 14 Margecany

7.náhradník: Branislav Žoldák, bytom Dlhá 24 Margecany a Erika Dorková, bytom Letná 16 Gelnica.

**2.** čiastku 73,52 € na kapitálové výdavky pre ZŠ s MŠ Margecany : spolufinancovanie plynofikácie objektov – odstránenie havarijného stavu vykurovania.

**3.** rozpočtové opatrenie č.8.

**4.** Dodatok č. 3 -Sadzobník cien k VZN o úhradách za poskytované služby Obcou Margecany.

**5.** Dodatok č.1 k Prílohe 1 k VZN č. 1 /2013 o určení výšky dotácie na prevádzku a mzdy na žiaka základnej umeleckej školy, dieťa materskej školy a dieťa školského zariadenia na území obce.

**6.** realizáciu čiastočnej úpravy svahu osadením zatrávňovacích panelov na náklady obce v zmysle žiadosti č. 941 zo dňa 17.8.2015 žiadateľky Ivety Hlebovej bytom Dlhá 48 Margecany.

**7.** prenájom nebytových priestorov –miestnosti na prvom nadzemnom podlaží stavby s. č. 33 na ulici Partizánskej 30 a časti pozemku –parcely C-KN č. 1/4 o výmere 28 m2 pre Záchrannú službu Košice za účelom prevádzkovania ambulancie záchrannej zdravotnej služby a parkovania vozidla záchrannej zdravotnej služby ako prípad hodný osobitného zreteľa podľa § 9a ods.9 písm. c) zákona 138/1991 Zb. o majetku obcí v znení neskorších zmien a doplnkov s účinnosťou. Dôvody hodné osobitného zreteľa:

- záujem obce o navrhovaný účel využitia priestorov – prevádzkovania ambulancie záchrannej zdravotnej služby.

**8.** prenájom nebytových priestorov v prvom podzemnom podlaží budovy s. č. 135 na ulici Školská 2 pre žiadateľa Veolia Energia Východné Slovensko, s.r.o. Moldavská cesta 8A Košice, v zmysle žiadosti č.1276/2015 zo dňa 26.10.2015 za účelom vybudovania lokálnej kotolne ako prípad hodný osobitného zreteľa podľa § 9a ods.9 písm. c) zákona 138/1991 Zb. o majetku obcí v znení neskorších zmien a doplnkov s účinnosťou. Výška nájmu 9 € / m2 ročne. Dôvody hodné osobitného zreteľa:

- záujem obce o navrhovaný účel využitia priestorov – lokálna kotolňa.

Nájomná zmluva nenahrádza súhlas vlastníka s realizáciou stavby pre účely stavebného konania.

# C. P o v e r u j e

**1.** starostu obce podpísaním zmluvy s firmou Odpadservis s.r.o. Košice o poskytovaní služieb na úseku ochrany životného prostredia a ochrany zdravia.

**2.** starostu obce zabezpečením vypracovania Zásad odmeňovania poslancov v zmysle návrhu komisie finančnej, správy majetku, výstavby, verejného obstarávania.

# D. D á v a

**1.** dáva predbežný súhlas na odpredaj časti parcely č. C-KN 128/1 k. ú Rolová Huta za cenu 27 € /m2 v zmysle žiadosti č.977/2015 zo dňa 26.8.2015 pre žiadateľku Ľudmilu Sanitrikovú, bytom SNP 6 Gelnica. K schváleniu odpredaja predmetnej nehnuteľnosti obecným zastupiteľstvom je potrebné doložiť GP , ktorý dá vypracovať žiadateľ na vlastné náklady. K zameraniu prizvať zástupcu obce. Odpredaj podlieha schváleniu obecným zastupiteľstvom v súlade s § 9a ods. 8 písm. b) zákona 138/1991 Zb. o majetku obcí v znení neskorších zmien a doplnkov .

# E. N e s ú h l a s í

**1.** so zaradením lokality „Pod Vlčou Hôrkou“ do riešenia zmien a doplnkov č.2 k územnému plánu.

Ing. Igor Petrik

starosta obce